**ΣΩΜΑΤΕΙΟ ΕΡΓΑΖΟΜΕΝΩΝ**

**ΓΕΝ.ΝΟΣΟΚΟΜΕΙΟΥ ΚΑΒΑΛΑΣ**

**ΑΓΙΟΣ ΣΙΛΑΣ ΚΑΒΑΛΑ 65500 ΤΗΛ.2513501772 FAX:2510835311**

 **ΚΑΒΑΛΑ:30-7-25**

 **ΑΡΙΘΜ.ΠΡΩΤ:4260**

**ΠΡΟΣ: ΠΟΕΔΗΝ**

**ΚΟΙΝ.:ΥΠΟΥΡΓΟ ΥΓΕΙΑΣ κ.ΓΕΩΡΓΙΑΔΗ**

**ΘΕΜΑ: «ΑΝΑΓΚΗ ΑΜΕΣΗΣ ΕΠΑΝΑΛΕΙΤΟΥΡΓΙΑΣ ΣΧΟΛΗΣ ΑΠΟΛΥΜΑΝΤΩΝ-ΚΛΙΒΑΝΙΣΤΩΝ »**

**Συνάδελφοι**

**Στο Νοσοκομείο Καβάλας απασχολούνται δύο μόνιμοι υπάλληλοι οι οποίοι κατέχουν πιστοποίηση Κλιβανιστή-Απολυμαντή και σχετική επαγγελματική άδεια του Υπουργείου Υγείας, για την κάλυψη των ιδιαίτερα αυξημένων αναγκών του Νοσοκομείου, όλες τις ημέρες του χρόνου, όλο το 24ωρο,Σαββατοκύριακα και αργίες. Στους δύο προαναφερόμενους υπαλλήλους οφείλονται περισσότερες από 1500 ημέρες ανάπαυσης και επιπλέον και οι δύο είναι στα πρόθυρα της συνταξιοδότησης.**

**Δεν υπάρχει κάποιος υποψήφιος στις λίστες των επικουρικών, δεν υπήρξε ανάδοχος σε προσκλήσεις ενδιαφέροντος για παροχή υπηρεσιών κλιβανιστών και δεν υπήρξε αποτέλεσμα σε σχετική αίτηση πρόσληψης μέσω προγράμματος ΔΥΠΑ.**

**Δεδομένης της αναγκαιότητας για την ασφαλή και αδιάλειπτη λειτουργία της Κεντρικής Αποστείρωσης και των χειρουργείων και την ιδιαιτερότητα με την απαίτηση ειδικών τεχνικών γνώσεων, είναι επιτακτική ανάγκη η επαναλειτουργία της σχολής Απολυμαντών-Κλιβανιστών του Υπουργείου Υγείας.**

**Παρακαλούμε όπως διαβιβαστεί στον Υπουργό Υγείας το παρόν έγγραφο.**

**Η ΠΡΟΕΔΡΟΣ Ο ΓΡΑΜΜΑΤΕΑΣ**

**ΠΕΤΡΑΚΗ ΑΙΚΑΤΕΡΙΝΗ ΝΙΚΟΛΑΪΔΗΣ ΒΑΣΙΛΕΙΟΣ**